CELEX: 32010R0675
Language: hu
Date: 2010-07-28 00:00:00
Title: A Bizottság 675/2010/EU rendelete ( 2010. július 28. ) egy elnevezésnek a hagyományos különleges termékek nyilvántartásába történő bejegyzéséről (Traditionally Farmed Gloucestershire Old Spots Pork [HKT])

29.7.2010   
            
            
               HU
            
            
               Az Európai Unió Hivatalos Lapja
            
            
               L 197/1
            
         A BIZOTTSÁG 675/2010/EU RENDELETE
   (2010. július 28.)
   egy elnevezésnek a hagyományos különleges termékek nyilvántartásába történő bejegyzéséről (Traditionally Farmed Gloucestershire Old Spots Pork [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hagyományos különleges terméknek minősülő mezőgazdasági termékekről és élelmiszerekről szóló, 2006. március 20-i 509/2006/EK tanácsi rendeletre (1) és különösen annak 9. cikke (4) bekezdésének első albekezdésére,
   mivel:
   
               (1)
            
            
               Az 509/2006/EK rendelet 8. cikke (2) bekezdésének első albekezdésével összhangban és 19. cikkének (3) bekezdése alapján az Európai Unió Hivatalos Lapjában
                   (2) közzétették az Egyesült Királyság kérelmét a „Traditionally Farmed Gloucestershire Old Spots Pork” elnevezés bejegyzésére.
            
         
               (2)
            
            
               A Bizottsághoz nem érkezett az 509/2006/EK rendelet 9. cikke szerinti kifogás, ezért az említett elnevezést be kell jegyezni.
            
         
               (3)
            
            
               A kérelem az 509/2006/EK rendelet 13. cikkének (2) bekezdésében előírt oltalomra is vonatkozik. Helyénvaló a „Traditionally Farmed Gloucestershire Old Spots Pork” elnevezést ezen oltalomban részesíteni, mivel kifogás hiányában nem nyerhetett bizonyítást, hogy az elnevezést hasonló mezőgazdasági termékekre vagy élelmiszerekre jogszerűen, közismerten és gazdaságilag jelentős módon használnák,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   Az 509/2006/EK rendelet 13. cikkének (2) bekezdése szerinti oltalom alkalmazandó.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 93., 2006.3.31., 1. o.
   
      (2)  HL C 238., 2009.10.3., 8. o.
   
      MELLÉKLET
      A Szerződés I. mellékletében szereplő, emberi fogyasztásra szánt termékek:
      
         1.1. osztály.   Friss hús (valamint vágási melléktermék és belsőség)
      
      EGYESÜLT KIRÁLYSÁG
      Traditionally Farmed Gloucestershire Old Spots Pork (HKT)
      A név használata kizárólagos.